એક તરફ મ્યુનિસિપલ કોર્પોરેશન દ્વારા બોરનું પાણી ફ્લોરાઇડ અને ક્ષારયુક્ત હોઇ તેનો લોકો ઓછામાં ઓછો વપરાશ કરે તેવી ઝંુબેશ ચલાવાય છે. ખાનગી બોર માટે ઝટ પરવાનગી અપાતી નથી. લોકોને નદીનાં પાણીનો વધુમાં વધુ ઉપયોગ કરવાની સૂફિયાણી સલાહ અપાય છે. બીજી તરફ ખુદ કોર્પોરેશનની અનેક ટાંકીઓ નર્મદાનાં પાણીથી પૂરેપૂરી ભરાતી ન હોઇ તેને ટાંકી સંલગ્ન બોરના પાણીથી ભરવી પડે છે. અનેક વિસ્તારોમાં પાણી પૂરું પાડવા ખાસ બોર ચલાવવા પડે છે.